РЕПУБЛИКА СРБИЈА
НАРОДНА СКУПШТИНА	
Одбор за просторно планирање, саобраћај,
инфраструктуру и телекомуникације

Б е о г р а д
З А П И С Н И К
23. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ, 
ОДРЖАНЕ 17,18. И 25. ЈУНА 2026. ГОДИНЕ


Седница је почела у 11.10 часова. 

	Седницом је председавао Угљеша Марковић, председник Одбора.

	Седници су присуствовали чланови Одбора: Томислав Јанковић, Драган Јовановић, Бранислав Јосифовић, др Татјана Марковић Топаловић, Весна Савовић Петковић, Мирослав Петрашиновић и Ненад Филиповић. 
Седници су присуствовали заменици чланова Одбора: Весна Ђуришић (заменик Мирослава Кондића), Миљана Милојевић (заменик Далибора Шћекића) и Сања Џајић (заменик Сташе Стојановић).
Седници нису присуствовавали чланови Одбора: Јасмина Каранац, Роберт Козма,  Предраг Марсенић, Мила Поповић, Драган Станојевић и Ђорђе Станковић, нити њихови заменици.

Одбор је, већином гласова (10 „за“, један није гласао), у складу са предлогом председника Одбора, усвојио следећи


Д н е в н и   р е д:	
1. Разматрање Извештаја Радне групе за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге;

2. Разговор са кандидатима за избор председника и четири члана Савета   Регулаторног тела за електронске комуникације и поштанске услуге;

3. Утврђивање Листе кандидата за избор председника Савета Регулаторног тела   за електронске комуникације и поштанске услуге;
4. Утврђивање Листе кандидата за избор четири члана Савета Регулаторног тела за електронске комуникације и поштанске услуге.

Пре преласка на рад по утврђеном дневном реду Одбор је, већином гласова (10 „за“, један није гласао), усвојио записник са 21. седнице Одбора,  одржане 20. априла 2026. године и записник 22. седнице Одбора, одржане 13. маја 2026. године.
Прва тачка дневног реда: Разматрање Извештаја Радне групе за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге

Председник Одобра, подсетио је чланове да је Одбор на 22. седници, одржаној 13. маја 2026. године, донео Одлуку о образовању Радне групе за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге у саставу: председник Томислав Јанковић и чланови Весна Савовић Петковић, Јасмина Каранац, Драган Станојевић и Ђорђе Станковић. Радна група је одржала састанак 20. маја 2026. године, на ком је извршила преглед пријава и констатовала да је на јавни конкурс за избор председника и четири члана Савета Регулаторног тела за електронске комуникације и поштанске услуге пристигло 17 благовремених пријава и да све испуњавају услове да се нађу у даљем поступку избора и о томе поднела Извештај Одбору на разматрање и одлучивање.
Томислав Јанковић, председник Радне групе, известио је чланове Одбора да је од пријављених 17 кандидата на конкурс, 10 кандидата поднело пријаву за место председника и члана Савета, док је 7 кандидата поднело пријаву за место члана Савета. Сви кандидати испуњавају законске услове за учешће у даљем поступку избора за председника и чланове Савета Регулаторног тела за електронске услуге и поштанске комуникације. 

	„Радна група за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге је, на првом састанку одржаном 20. маја 2026. године, размотрила пријаве поднете на конкурс за избор председника и четири члана Савета Регулаторног тела за електронске комуникације и поштанске услуге и подноси Одбору за просторно планирање, саобраћај, инфраструктуру и телекомуникације следећи 

ИЗВЕШТАЈ

Радна група за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге је, на првом састанку одржаном 20. маја 2026. године, размотрила пријаве поднете на конкурс за избор председника и четири члана Савета Регулаторног тела за електронске комуникације и поштанске услуге и утврдила који кандидати испуњавају услов за учешће у даљем поступку избора.
Конкурс за избор председника и четири члана Савета Регулаторног тела за електронске комуникације и поштанске услуге објављен је у „Службеном гласнику РС“, број 30/26, дневном листу „Политика“, на интернет страници Народне скупштине, 27. марта 2026. године, са роком од 30 дана за подношење пријава.
На конкурс се јавило укупно 17 кандидата. Десет кандидата је поднело пријаву за место председника и члана Савета, а седам кандидата је поднело пријаву само за место члана Савета. 

1. Радна група је, ради провере и утврђивања испуњености услова наведених у јавном конкурсу, извршила увид у поднете пријаве и пратећу документацију. 

Након увида у пристигле пријаве кандидата Радна група је констатовала следеће: 
- На јавни конкурс за избор председника и четири члана Савета Регулаторног тела за електронске комуникације и поштанске услуге пристигло је укупно 17 благовремених пријава;
- Критеријуме и услове из Закона о електронским комуникацијама и оглашеног јавног конкурса испуњава 17 кандидата који су уз пријаву приложили сву тражену документацију.

За место председника и члана пријаве су поднели:

· Мирко Вујадиновић
· проф. др Момчило Добродолац, 
· доц. др Михаило Јовановић,
· проф. др Горан Марковић, 
· Раденко Миловановић,
· Бобан Панајотовић,
· Александар Рајковић,
· Мира Стевановић,
· проф. др Бојан Станивуковић, 
· др Ацо Стевановић.

За место члана Савета пријаве су поднели:
· проф. др Младенка Благојевић, 
· др Братислав Благојевић, 
· др Марко Крстић, 
· мр Лазар Мосуровић,
· Слободан Недељковић,
· Снежана Петровић,
· др Слободан Ристић.	 

	2. Одлуку о датуму и времену одржавања разговора са кандидатима донеће Одбор за просторно планирање, саобраћај, инфраструктуру и телекомуникације“. 

Одбор је већином гласова (10 гласова „за“, један није гласао), прихватио Извештај Радне групе за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге.


Друга тачка дневног реда: Разговор са кандидатима за избор председника и четири члана Савета Регулаторног тела за електронске комуникације и поштанске услуге

	Председник Одбора је обавестио присутне да на основу члана 203. Пословника Народне скупштине, Одбор би требао да обави разговор са кандидатима за избор председника и четири члана Савета Регулаторног тела за електронске комуникације и поштанске услуге. Због великог броја пријављених кандидата Одбор ће обавити разговор, данас 17. јуна 2026. године, са девет кандидата који су се пријавили за место председника и за место члана Савета, по азбучном реду, а са осталим кандидатима у наставку седнице 18. јуна 2026. године.

Одбору су се појединачно представили: Мирко Вујадиновић, проф. др Момчило Добродолац, доц. др Михаило Јовановић, проф. др Горан Марковић, Раденко Миловановић, Бобан Панајотовић, Александар Рајковић, проф. др Бојан Станивуковић и Мира Стевановић. 

У дискусији су учествовали народни посланици: др Татјана Марковић Топаловић, Драган Јовановић, Бранислав Јосифовић, Томислав Јанковић и Угљеша Марковић.

	Након обављеног разговора са свих девет предвиђених кандидата за избор председника и чланова Савета Регулаторног тела за електронске комуникације и поштанске услуге, седница је прекинута.

Седница је прекинута у 13.20 часова.

*

*             *

	Седница је настављена 18. јуна 2026. године.

	Седница је почела у 11.00 часова.

	Седницом је председавао Угљеша Марковић, председник Одбора.

	Седници су присуствовали чланови Одбора: Томислав Јанковић, Драган Јовановић, Бранислав Јосифовић, др Татјана Марковић Топаловић, Мирослав Петрашиновић, Весна Савовић Петковић и Ненад Филиповић. 
	Седници су присуствовали заменици чланова Одбора: Миљана Милојевић (заменик Далибора Шћекића) и Сања Џајић (заменик Сташе Стојановић).	
	Седници нису присуствовали чланови Одбора: Јасминка Каранац, Роберт Козма, Мирослав Кондић, Предраг Марсенић, Мила Поповић, Ђорђе Станковић и Драган Станојевић, нити њихови заменици.


Друга тачка дневног реда: Разговор са учесницима Јавног конкурса за избор председника и чланова Савета Регулаторног тела за електронске комуникације и поштанске услуге

Пре наставка рада по утврђеном дневном реду председник је обавестио присутне да је кандидат др Ацо Стевановић обавестио Одбор да одустаје од пријаве на Јавни конкурс и констатовао његово одустајање од пријаве на Јавни конкурс.

У наставку седнице Одбору се појединачно представило седам учесника Јавног конкурса за место члана Савета: проф. др Младенка Благојевић, др Братислав Благојевић, др Марко Крстић, мр Лазар Мосуровић, Слободан Недељковић, Снежана Петровић и          др Слободан Ристић.
 
У дискусији су учествовали народни посланици:  др Татјана Марковић Топаловић и Угљеша Марковић.

	Након обављеног разговора са свим пријављеним кандидатима за избор председника и чланове Савета Регулаторног тела за електронске комуникације и поштанске услуге, седница је прекинута у 12.50 часова.
 

*

*             *

            Седница је настављена 25. јуна 2026. године.

	 Седница је почела у 13.00 часова.

	Седницом је председавао Угљеша Марковић, председник Одбора.

	Седници су присуствовали чланови Одбора: Томислав Јанковић, Бранислав Јосифовић, Јасмина Каранац, Мирослав Кондић, др Татјана Марковић Топаловић, Мирослав Петрашиновић, Весна Савовић Петковић и Сташа Стојановић.
 	Седници су присуствовали заменици чланова Одбора: Драгана Арсић (заменик Драгана Јовановића), Загорка Алексић (заменик Ненада Филиповића) и Миљана Милојевић (заменик Далибора Шћекића). 
	Седници нису присуствовали чланови Одбора: Роберт Козма, Предраг Марсенић, Мила Поповић, Ђорђе Станковић, Драган Станојевић, нити њихови заменици.


Трећа тачка дневног реда: Утврђивање Листе кандидата за избор председника Савета Регулаторног тела за електронске комуникације и поштанске услуге

Председник Одбора, подсетио је да одредбама Закона о електронским комуникацијама, председника и чланове Савета Регулаторног тела за електронске комуникације и поштанске услуге бира и разрешава Народна скупштина, на предлог Одбора, након спроведеног јавног конкурса који оглашава председник Народне скупштине. Избор председника, односно чланова Савета врши са две одвојене листе кандидата које садрже највише двоструко већи број кандидата од броја који се бира. Изабрани су кандидати који добију највише гласова на свакој листи ако су добили већину гласова од укупног броја народних посланика, при чему исто лице може бити кандидат на обе листе, у случају да Народна скупштина не изабере све чланове Савета, поступак се понавља за места која су остала упражњена.

Одбор се појединачно изјаснио о девет кандидата који су се пријавили на конкурс за избор председника Савета. 
		 
За кандидата Мирка Вујадиновића 11 је гласало „за“, 1 није гласао.

За кандидата проф. др Момчила Добродолца није било гласова.

За кандидата доц. др Михаила Јовановића није било гласова.
.
За кандидата проф. др Горана Марковића није било гласова.

За кандидата Раденка Миловановића није било гласова.

За кандидата Бобана Панајотовића није било гласова.

За кандидата Александра Рајковића није било гласова.

За кандидата проф. др Бојана Станивуковића није било гласова.

За кандидата Миру Стевановић није било гласова.

Након појединачног гласања о предложеним кандидатима, Одбор је већином гласова (11 „за“,  један није гласао), утврдио Предлог Листе за избор председника Савета Регулаторног тела за електронске комумикације и поштанске услуге, и то тако што ће предложити Народној скупштини да за председника Савета Регулаторног тела за електронске комуникације и поштанске услуге изабере Мирка Вујадиновића.
Одбор је већином гласова (11 гласова „за“,  један није гласао), донео одлуку да предложи Народној скупштини да предлог Листе кандидата за избор председника Савета Регулаторног тела за електронске комуникације и поштанске услуге разматра по хитном поступку у складу са чланом 167. Пословника Народне скупштине.

 „На основу члана 15. став 1. Закона о електронским комуникацијама („Службени гласник РС“, број 35/23) и члана 203. Пословника Народне скупштине („Службени гласник РС“, број 20/12-пречишћен текст), Одбор за просторно планирање, саобраћај, инфраструктуру и телекомуникације је, у својству овлашћеног предлагача, на 23. седници одржаној 17, 18. и 25. јуна 2026. године одлучио да Народној скупштини поднесе
ЛИСТУ КАНДИДАТА
ЗА ИЗБОР ПРЕДСЕДНИКА САВЕТА РЕГУЛАТОРНОГ ТЕЛА
ЗА ЕЛЕКТРОНСКЕ КОМУНИКАЦИЈЕ И ПОШТАНСКЕ УСЛУГЕ
Утврђује се листа од једног кандидата за избор председника Савета Регулаторног тела за електронске комуникације и поштанске услуге.
Кандидат за избор председника Савета Регулаторног тела за електронске комуникације и поштанске услуге, на период од пет година, је:
1. Мирко Вујадиновић.
Образложење
На основу члана 15. став 2. Закона о електронским комуникацијама („Службени гласник РС“, број 35/23), председник Народне скупштине огласио је Јавни конкурс за избор председника и четири члана Савета Регулаторног тела за електронске комуникације и поштанске услуге, који је објављен у „Службеном гласнику РС“, број 30/26 од 27. марта 2026. године, дневном листу „Политика, као и на веб-презентацији Народне скупштине.
Председник, односно чланови Савета Регулаторног тела за електронске комуникације и поштанске услуге бирају се из реда угледних стручњака који су остварили значајне и признате радове или праксу из области значајних за обављање послова из надлежности Регулатора, при чему најмање два члана Савета морају бити из области електротехничког и рачунарског инжењерства, а један члан Савета мора бити из области саобраћајног инжењерства.
За председника, односно члана Савета Регулатора може бити изабран држављанин Републике Србије са пребивалиштем на територији Републике Србије, који има завршен факултет из области електротехничког, рачунарског инжењерства, саобраћајног инжењерства, економских наука и правних наука на основним академским студијама у трајању од најмање четири године, као и најмање девет година радног искуства на пословима из делокруга Регулатора.
На председника, односно чланове Савета Регулатора примењују се одредбе закона којим се уређују правила о спречавању сукоба интереса при обављању јавних функција. Председник и чланови Савета Регуатора не смеју, ни директно нити преко трећег физичког или правног лица, имати учешће као власник удела у правном лицу које обавља делатност електронских комуникација, поштанских услуга или информационе безбедности. Такође, председник и чланови Савета Регулатора не смеју бити акционари (изузимајући акције стечене на основу прописа о бесплатној подели акција), запослени, лице под уговором и сл. у правном лицу које обавља делатност електронских комуникација, поштанских услуга или информационе безбедности.
Председника и чланове Савета Регулатора бира и разрешава Народна скупштина, на предлог надлежног одбора за послове електронских комуникација, водећи рачуна о родној равноправности.
Избор председника, односно чланова Савета Регулатора врши се са две одвојене листе кандидата које садрже највише двоструко већи број кандидата од броја који се бира. Изабрани су кандидати који добију највише гласова на свакој листи ако су добили већину гласова од укупног броја народних посланика, при чему исто лице може бити кандидат на обе листе.
Мандат председника и чланова Савета Регулатора траје пет година и исто лице може бити изабрано највише два пута.
Одбор за просторно планирање, саобраћај, инфраструктуру и телекомуникације, на 22. седници одржаној 13. јуна 2026. године донео је Одлуку о образовању Радне групе за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге.
Радна група је у поступку предлагања кандидата за избор председника и четири члана Савета Регулатора имала задатак да изврши преглед пристиглих пријава и пратеће документације ради провере испуњености услова наведених у Јавном конкурсу и утврди списак кандидата који испуњавају услове да се нађу у даљем поступку избора за председника и четири члана Савета Регулатора.
Радна група је 20. маја 2026. године одржала састанак на ком је извршила преглед пријава и констатовала да је на Јавни конкурс за избор председника и четири члана Савета Регулатора пристигло укупно 17 благовремених пријава, а десет кандидата је поднело пријаву за место председника и члана Савета, као и да критеријуме и услове из Закона о електронским комуникацијама и оглашеног Јавног конкурса испуњавају сви кандидати који су уз пријаву приложили сву тражену документацију. О наведеном, Радна група је поднела извештај Одбору на разматрање и одлучивање.
Одбор за просторно планирање, саобраћај, инфраструктуру и телекомуникације је на 23. седници одржаној 17, 18. и 25. јуна 2026. године размотрио и усвојио Извештај Радне групе чиме је констатовао да сви пријављени кандидати испуњавају услове за учешће у даљем поступку избора за председника и четири члана Савета Регулатора.
На основу члана 203. Пословника Народне скупштине, Одбор за просторно планирање, саобраћај, инфраструктуру и телекомуникације, на 23. седници одржаној 17, 18. и 25. јуна 2026. године, обавио је разговор са 9 кандидата за избор председника Савета Регулатора. Одбор је констатовао одустајање од пријаве на јавни конкурс једног кандидата.
Одбор за просторно планирање, саобраћај, инфраструктуру и телекомуникације је, на 23. седници одржаној 17, 18. и 25. јуна 2026. године, на основу критеријума утврђених Законом о електронским комуникацијама, услова за избор из оглашеног јавног конкурса, поднете документације пријављених кандидата и обављеног разговора са кандидатима, одлучио да напред наведени кандидат буде кандидат за избор председника Савета Регулаторног тела за електронске комуникације и поштанске услуге.
Одбор је одлучио да Предлог листе кандидата упути Народној скупштини са предлогом да се, у складу са чланом 167. Пословника Народне скупштине, разматра по хитном поступку, имајући у виду да председник Савета Регулаторног тела за електронске комуникације и поштанске услуге функцију обавља у статусу вршиоца дужности, због чега је потребно у најкраћем року обезбедити избор председника Савета и несметано вршење његових законом утврђених надлежности“.
Известилац Одбора на седници Народне скупштине биће Угљеша Марковић, председник Одбора.


Четврта тачка Дневног реда: Утврђивање Листе кандидата за избор четири члана Савета Регулаторног тела за електронске комуникације и поштанске услуге

Председник Одбора, подсетио је да је одредбама члана 14. Закона о електронским комуникацијама прописано да чланови Савета морају имати стечено високо образовање из области електротехничког, рачунарског инжењерства, саобраћајног инжењерства, економских наука и правних наука на основним академским студијама у трајању од најмање четири године, као и најмање девет година радног искуства на пословима из делокруга Регулатора. Чланови Савета бирају се из реда угледних стручњака који су остварили значајне и признате радове или праксу из области значајних за обављање послова из надлежности Регулатора, при чему најмање два члана Савета морају бити из области електротехничког и рачунарског инжењерства, док један члан Савета мора бити из области саобраћајног инжењерства. У оквиру ове тачке дневног реда Одбор се изјаснио о 16 кандидата који су се пријавили за избор четири члана Савета.

За кандидата проф. др Младенку Благојевић није било гласова.
За кандидата др Братислава Благојевића није било гласова.
За кандидата Мирка Вујадиновића није било гласова.
За кандидата проф. др Момчила Добродолца није било гласова.
За кандидата доц. др Михаила Јовановића 11 је гласало „за“, један није гласао.
За кандидата др Марка Крстића није било гласова.
За кандидата проф. др Горана Марковића није било гласова.
За кандидата Раденка Миловановића није било гласова.
За кандидата мр Лазара Мосуровића није било гласова.
За кандидата Слободана Недељковића 11 је гласало „за“, један није гласао.
За кандидата Бобана Панајотовића није било гласова.
За кандидата Снежану Петровић 11 је гласало „за“,  један није гласао.
За кандидата Александра Рајковића није било гласова.
За кандидата др Слободана Ристића није било гласова.
За кандидата проф. др Бојана Станивуковића није било гласова.
За кандидата Миру Стевановић 11 је гласало „за“,  један није гласао.
Након појединачног гласања о предложеним кандидатима, Одбор је већином гласова (11 за, један није гласао), утврдио Предлог Листе за избор четири члана Савета Регулаторног тела за електронске комумикације и поштанске услуге, и то тако што ће предложити Народној скупштини да за чланове Савета Регулаторног тела за електронске комуникације и поштанске услуге изаберу: доц. др Михаила Јовановића, Слободана Недељковића, Снежану Петровић и Миру Стевановић.
	Одбор је већином гласова (11 гласова „за“,  један није гласао) донео одлуку да предложи Народној скупштини да предлог Листе кандидата за избор чланова Савета Регулаторног тела за електронске комуникације и поштанске услуге разматра по хитном поступку у складу са чланом 167. Пословника Народне скупштине. 

„На основу члана 15. став 1. Закона о електронским комуникацијама („Службени гласник РС“, број 35/23) и члана 203. Пословника Народне скупштине („Службени гласник РС“, број 20/12-пречишћен текст), Одбор за просторно планирање, саобраћај, инфраструктуру и телекомуникације је, у својству овлашћеног предлагача, на 23. седници одржаној 17, 18. и 25. јуна 2026. године одлучио да Народној скупштини поднесе
ЛИСТУ КАНДИДАТА
ЗА ИЗБОР ЧЛАНОВА САВЕТА РЕГУЛАТОРНОГ ТЕЛА
ЗА ЕЛЕКТРОНСКЕ КОМУНИКАЦИЈЕ И ПОШТАНСКЕ УСЛУГЕ
Утврђује се листа од четири кандидата за избор чланова Савета Регулаторног тела за електронске комуникације и поштанске услуге.
Кандидати за избор чланова Савета Регулаторног тела за електронске комуникације и поштанске услуге, на период од пет година, су:
1. доц. др Михаило Јовановић;
2. Слободан Недељковић;
3. Снежана Петровић;
4. Мира Стевановић.
Образложење
На основу члана 15. став 2. Закона о електронским комуникацијама („Службени гласник РС“, број 35/23), председник Народне скупштине огласио је Јавни конкурс за избор председника и четири члана Савета Регулаторног тела за електронске комуникације и поштанске услуге, који је објављен у „Службеном гласнику РС“, број 30/26 од 27. марта 2026. године, дневном листу „Политика, као и на веб-презентацији Народне скупштине.
Председник, односно чланови Савета Регулаторног тела за електронске комуникације и поштанске услуге бирају се из реда угледних стручњака који су остварили значајне и признате радове или праксу из области значајних за обављање послова из надлежности Регулатора, при чему најмање два члана Савета морају бити из области електротехничког и рачунарског инжењерства, а један члан Савета мора бити из области саобраћајног инжењерства.
За председника, односно члана Савета Регулатора може бити изабран држављанин Републике Србије са пребивалиштем на територији Републике Србије, који има завршен факултет из области електротехничког, рачунарског инжењерства, саобраћајног инжењерства, економских наука и правних наука на основним академским студијама у трајању од најмање четири године, као и најмање девет година радног искуства на пословима из делокруга Регулатора.
На председника, односно чланове Савета Регулатора примењују се одредбе закона којим се уређују правила о спречавању сукоба интереса при обављању јавних функција. Председник и чланови Савета Регулатора не смеју, ни директно нити преко трећег физичког или правног лица, имати учешће као власник удела у правном лицу које обавља делатност електронских комуникација, поштанских услуга или информационе безбедности. Такође, председник и чланови Савета Регулатора не смеју бити акционари (изузимајући акције стечене на основу прописа о бесплатној подели акција), запослени, лице под уговором и сл. у правном лицу које обавља делатност електронских комуникација, поштанских услуга или информационе безбедности.
Председника и чланове Савета Регулатора бира и разрешава Народна скупштина, на предлог надлежног одбора за послове електорнских комуникација, водећи рачуна о родној равноправности.
Избор председника, односно чланова Савета Регулатора врши се са две одвојене листе кандидата које садрже највише двоструко већи број кандидата од броја који се бира. Изабрани су кандидати који добију највише гласова на свакој листи ако су добили већину гласова од укупног броја народних посланика, при чему исто лице може бити кандидат на обе листе.
Мандат председника и чланова Савета Регулатора траје пет година и исто лице може бити изабрано највише два пута.
Одбор за просторно планирање, саобраћај, инфраструктуру и телекомуникације, на 22. седници одржаној 13. маја 2026. године донео је Одлуку о образовању Радне групе за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге.
Радна група је у поступку предлагања кандидата за избор председника и четири члана Савета Регулатора имала задатак да изврши преглед пристиглих пријава и пратеће документације ради провере испуњености услова наведених у Јавном конкурсу и утврди списак кандидата који испуњавају услове да се нађу у даљем поступку избора за председника и четири члана Савета Регулатора.
Радна група је 20. маја 2026. године одржала састанак на ком је извршила преглед пријава и констатовала да је на Јавни конкурс за избор председника и четири члана Савета Регулатора пристигло укупно 17 благовремених пријава, као и да критеријуме и услове из Закона о електронским комуникацијама и оглашеног Јавног конкурса испуњавају сви кандидати који су уз пријаву приложили сву тражену документацију. О наведеном, Радна група је поднела извештај Одбору на разматрање и одлучивање.
Одбор за просторно планирање, саобраћај, инфраструктуру и телекомуникације је на 23. седници одржаној 17, 18. и 25. јуна 2026. године, размотрио и усвојио Извештај Радне групе чиме је констатовао да сви пријављени кандидати испуњавају услове за учешће у даљем поступку избора за председника и четири члана Савета Регулатора.
На основу члана 203. Пословника Народне скупштине, Одбор за просторно планирање, саобраћај, инфраструктуру и телекомуникације, на 23. седници одржаној 17, 18. и 25. јуна 2026. године, обавио је разговор са 16 кандидата за избор председника и четири члана Савета Регулатора. Одбор је констатовао одустајање од пријаве на јавни конкурс једног кандидата.
Одбор за просторно планирање, саобраћај, инфраструктуру и телекомуникације је, на 23. седнице одржаној 17, 18. и 25. јуна 2026. године, на основу критеријума утврђених Законом о електронским комуникацијама, услова за избор из оглашеног јавног конкурса, поднете документације пријављених кандидата и обављеног разговора са кандидатима, одлучио да напред наведени учесници јавног конкурса буду кандидати за избор четири члана Савета Регулаторног тела за електронске комуникације и поштанске услуге.
Одбор је одлучио да Предлог листе кандидата упути Народној скупштини са предлогом да се, у складу са чланом 167. Пословника Народне скупштине, разматра по хитном поступку, имајући у виду да чланови Савета Регулаторног тела за електронске комуникације и поштанске услуге функцију обављају у статусу вршилаца дужности, те да је ради обезбеђивања континуитета у раду Савета неопходно да се поступак спроведе без одлагања“.

            Известилац Одбора на седници Народне скупштине биће Угљеша Марковић, председник Одбора.

*

*             *


 Седница је завршена у 13.20 часова.
Седница је преношена у live stream-у и тонски снимана, а видео запис се налази на интернет страници Народне скупштине.

